Fremtid og håp

Jer 29.11- For Jeg vet hvilke tanker Jeg tenker om dere, sier Herren, tanker til fred og ikke til noe ondt. Jeg vil gi dere framtid og håp. Da skal dere påkalle Meg og gå av sted og be til Meg, og Jeg skal høre på dere. Dere skal søke Meg og finne Meg, når dere søker Meg av hele deres hjerte.

Det er noe som skjer med troen vår og vårt hjerte, når vi forstår at Gud vil og ønsker det beste for oss. 
Ja, gjør ikke alle kristne det da? Sier du.
Jeg har vært på møter hvor det har blitt sagt. Om du ber til Gud og sier: Send meg, bare ikke til Nord Norge!

Da er det nettopp til Nord Norge Gud sender deg. Fordi du ikke vil til Nord Norge, så er det nok det Gud vil med deg.

Man lager da et vrengbilde av Gud, at Gud er den som tvinger deg, og at du har en annen retning og vilje enn Gud. Denne forståelsen kommer av at man har et GT forståelse av Gud, og ikke lever i den nye pakt, som er sååå mye bedre. 

Fil 2.13 For det er Gud som virker i dere både å ville og å virke for Hans gode vilje.

Heb 8.11 Ingen av dem skal lenger lære sin neste, og heller ikke sin bror, og si: Kjenn Herren! For alle skal kjenne Meg, fra den minste til den største av dem. For Jeg vil være nådig overfor deres urett, og deres synder og deres lovbrudd skal Jeg aldri minnes mer.» Idet Han sier «en ny pakt,» har Han gjort den første foreldet. Det som er i ferd med å bli foreldet og gammelt, er nær ved å bli borte.

Så, la oss leve i en full overbevisning av, at det er DHÅ i oss, som virker i oss til å ville og å virke. La Jesus selv lede oss ved DHÅ, slik at vi vet i vårt hjerte, hva Gud vil. Gud virker ikke lengre utenfra, men han virker innenfra, fra vårt hjerte.

Vi tilber Jesus i fra vårt hjerte, og fra vår ånd, og der strømmer glede og levende vann i fra himmelen, som gir oss retning, håp, trøst og glede.

Ånden og Ordet sier kom. Der vi er, er himmelen kommet nær. Ja, vi bærer himmelen i oss overalt vi setter våre føtter. Amen